คุณคะ เมื่อวันที่1กค ได้ทานยาคุมฉุกเฉินไป ซึ่งก่อนหน้านั้นประจำเดือนไม่มาเดือนนึง เพราะทานยาคุมแล้วหยุด ทำให้เลื่อน เดือนที่แล้วประจำเดือนควรมาช่วงสิ้นเดือนแต่ก็ยังไม่มา จนมาวันที่1มีพสพ แล้วทานยาคุมฉุกเฉินไป คิดว่าน่าจะทำให้ประจำเดือนเลื่อนออกไปอีก วันนี้ค่ะ วันที่7หลังจากกินยาคุมฉุกเฉิน มีเลือดออกมาค่อนข้างมาก ไม่แน่ใจว่าเป็นประจำเดือน หรือเอฟเฟคจากยาคะ ถ้าจะเริ่มทานยาคุมรายเดือน ทายได้เลยไหมคะ เพราะต้องทานวันแรกที่เป็นประจำเดือน หรือต้องรอรอบใหม่คะ
สวัสดีค่ะ หลังหยุดทานยาคุมกำเนิด การทำงานของรังไข่และการตกไข่จะกลับมาภายใน 2-3 สัปดาห์และการมีประจำเดือนจะมาภายในประมาณ 4-5 สัปดาห์ แต่บางรายอาจเร็วหรือช้ากว่านี้ได้ส่วนการทานยาคุมฉุกเฉินนั้น หลังทานยาไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ดังนั้นการมีเลือดออกในวันที่ 7 หลังทานยาคุมฉุกเฉินไปดังกล่าว จึงน่าจะเป็นเลือดที่เกิดจากผลขของยาคุมฉุกเฉินมากกว่าประจำเดือนจริงๆ (ที่เกิดตามหลังการตกไข่)หากต้องการเริ่มทานยาคุมกำเนิด ควรรอให้ประจำเดือนมาเสียก่อน เพื่อให้มั่นใจว่าไม่มีการตั้งครรภ์เกิดขึ้น แต่หากต้องการจะเริ่มทานยาคุมกำเนิดเลยก็ได้ แต่ควรงดการมีเพศสัมพันธ์หลังจากทานยาไปประมาณ 1-2 สัปดาห์ก่อน เพื่อให้ยาคุมกำเนิดได้ออกฤทธิ์ และหลังจากทานยาครบ 21 เม็ดแล้ว หากผ่านไป 3-4 วัน ประจำเดือนไม่มา ควรตรวจหาการตั้งครรภ์ด้วยค่ะ